Diari Oficial de la Generalitat Valenciana


Sumari del DOGV 6506, del 20-04-2011 (2011/4633)

RESOLUCIÓ de 8 d'abril de 2011, de la consellera d'Agricultura, Pesca i Alimentació, per la qual es publiquen les quanties globals màximes, per a l'exercici 2011, per al foment dels servicis de gestió a les explotacions afectes al cultiu en comú de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6506

Data del DOGV
:   20-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4633


Data del document
:   08-04-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 d'abril de 2011, de la consellera d'Agricultura, Pesca i Alimentació, per la qual es publiquen les quanties globals màximes, per a l'exercici 2011, per al foment dels servicis de gestió a les explotacions afectes al cultiu en comú de la Comunitat Valenciana.  
  
 [2011/4633]  
Amb la finalitat de fomentar el cultiu i l'explotació en comú de les explotacions agràries a la Comunitat Valenciana es va publicar l'Orde 22 de juliol de 2008, de la Conselleria d'Agricultura, Pesca i Alimentació, per la qual s'establien les bases reguladores d'un règim d'ajudes per al foment dels servicis de gestió a les explotacions afectes al cultiu en comú de la Comunitat Valenciana, modificada per l'Orde 8/2011, de 14 de març.  
Així mateix, l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix la publicació de la línia o línies pressupostàries que les financen i l'import global màxim destinat a estes. Estos punts depenen de la llei anual de pressupostos, en estos moments la Llei 17 /2010, de 30 de desembre, de la Generalitat Valenciana, de Pressupostos, per a l'exercici 2011.  
  
Per això, vista la proposta de la directora general de Producció Agrària, en l'exercici de les funcions que tinc atribuïdes, resolc:  
  
Apartat primer  
Fixar en 1.500.000 euros, per a l'exercici 2011, l'import global màxim de les ajudes regulades en l'Orde 22 de juliol de 2008, de la Conselleria d'Agricultura, Pesca i Alimentació, per la qual s'establixen les bases reguladores d'un règim d'ajudes per al foment dels servicis de gestió a les explotacions afectes al cultiu en comú de la Comunitat Valenciana, modificada per l'Orde 8/2011, de 14 de març.  
  
El pagament es farà amb fons propis de la Generalitat Valenciana i a càrrec de l'aplicació pressupostària 25.78.95.5128, Programa 714.20, Foment i Garantia Agrària, línia T4719, capítol 4.  
Les ajudes per a les quals es publiquen les quanties globals màximes d'esta resolució complixen allò que es disposa en el Reglament (CE) número 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis (DOUE L 379/5, de 28 de desembre de 2006), i queden, per tant, exemptes de l'obligació de notificació a la Comissió Europea, segons allò que s'establix en l'article 3.3 del Decret 147/2007, de 7 de setembre, del Consell.  
  
Apartat segon  
Sense perjudici del termini de presentació de sol·licituds que s'establix en l'article 7 de l'Orde de 22 de juliol de 2008, i sense estar acollida esta resolució als casos que s'establixen en l'article 58 del Reial Decret 887/2006, de 21 de juliol (BOE número 176, de 25.07.2006), pel qual s'aprova el Reglament de la Llei 38/2003, General de Subvencions, s'obri un termini extraordinari per a la presentació de sol·licituds de deu dies naturals, a comptar des de l'endemà de la publicació en el Diari Oficial de la Comunitat Valenciana.  
  
Apartat tercer  
El règim de recursos que es procedent és el recurs de reposició que cal interposar en el termini d'un mes, davant de la consellera, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 10 i 46 de la Llei de Jurisdicció Contenciosa Administrativa.  
  
València, 8 d'abril de 2011.- La consellera d'Agricultura, Pesca i Alimentació: Maritina Hernández Miñana.